[{"text_idx": "#000001", "text": "Harrastusteatrite monolavastuste festival MONOMAANIA on Elvas u\u0308le-aastati toimunud juba alates 2011. aastast ning seekordne monolavastuste festival leiab aset seitsmendat korda."}, {"text_idx": "#000002", "text": "Juba algusest saadik on kavandatud festival rahvusvahelisena ning vaid paaril korral on see olnud ilma va\u0308lisku\u0308lalisteta \u2013 selgi korral on oodata monomaane ka teistest riikidest."}, {"text_idx": "#000004", "text": "MONOMAANIA sai alguse toonase Tartumaa Muuseumi to\u0308o\u0308taja Anneli Aan \u0301i ettepanekust hakata korraldama Elvas monolavastuste festivale, kus koos osaleksid nii harrastajad kui professionaalid \u2013 sedapuhku jo\u0303udsid professionaalid napilt oma Monomaffiaga meist ette ja Pa\u0308rnus toimus 2011. a. augustis Monomaffia, mida korraldati koosto\u0308o\u0308s Endla Teatriga."}, {"text_idx": "#000005", "text": "Algne MONOMAANIA 2011 toimus va\u0308heste osavo\u0303tjatega, festival oli u\u0308hepa\u0308evane ning tollal ei olnud harrastusteatritel repertuaaris kuigi arvukalt monolavastusi \u2013 see tundus omal ajal harrastusna\u0308itlejate jaoks ta\u0308iesti mu\u0308stilise ettevo\u0303tmisena, nii et seda ei praktiseeritud palju."}, {"text_idx": "#000006", "text": "On suur ro\u0303o\u0303m sellest, et MONOMAANIA festival on populariseerinud harrastusteatrite hulgas monolavastust kui va\u0308ga no\u0303udlikku z\u030canri \u2013 kogenumatele na\u0308itlejatele on monolavastus va\u0308ga suur va\u0308ljakutse ja u\u0308ha enam na\u0308itlejaid on aastate va\u0308ltel proovile pannud end monona\u0308itlejana. To\u0303si, la\u0308bi aegade on olnud ka pa\u0308ris palju va\u0308ga noori na\u0308itlejaid monoz\u030canris lavale astunud \u2013 ku\u0308llap on see hea kool igas vanuses na\u0308itlejale, andes ka noorele algajale lavataju, publiku kaasahaaramise oskuse/vajaduse ja materjali valdamise ta\u0308htsuse kogemuse."}, {"text_idx": "#000007", "text": "Nii on monolavastuste festivalil osalejate arv aasta-aastalt kasvanud ja festival on kasvanud kahepa\u0308evaseks."}, {"text_idx": "#000008", "text": "Seekordne MONOMAANIA 2023 toimub taas Elvas LendTeatris (Pikk 73) ning sel korral on kavas ku\u0308lalisi vo\u0303o\u0303rustada lausa kolmel pa\u0308eval. Juba eelmine MONOMAANIA 2021 na\u0308itas, et osaleda soovijaid on va\u0308ga palju ning raske on neid kahele pa\u0308evale mahutada \u2013 seekord la\u0308heme seda teed, et alustame juba reedel, 28. aprillil, ning lo\u0303petame pu\u0308hapa\u0308eva, 30. aprilli o\u0303htul."}, {"text_idx": "#000009", "text": "Ootame Eesti na\u0308itetruppidelt ja harrastusteatritelt suurt osavo\u0303ttu, et festival oleks vo\u0303imalikult mitmekesine ja annaks ka vaatajatele elamusi vo\u0303imalikult erinevatest lavastustest. Kindlasti annab festivalile mitmeku\u0308lgsema mo\u0303o\u0303tme ka rahvusvahelisus uudsete lavastuste ja uute na\u0308itlejatega."}, {"text_idx": "#000010", "text": "MONOMAANIAL ei ole me seni piiranud lavastuste pikkust, vaid oleme seda meelt, et oluline on pakkuda vaatajale teatrielamust, mis katkendite ja poolikute etendustega ja\u0308a\u0308ks poolikuks \u2013 teater on lugude jutustamise koht ning lugu meelevaldselt ka\u0308rpides ja\u0308a\u0308b ka publiku emotsioon poolikuks \u2013 seda enam tuleb lavastajatel ja na\u0308itlejatel enda poolt pakutav va\u0308ga hoolikalt la\u0308bi mo\u0303elda."}, {"text_idx": "#000011", "text": "Samuti ei ole me kuidagi piiranud erinevaid va\u0308ljundeid ja monoz\u030canri interpretatsioone \u2013 nii oleme monolavastuste festivalil na\u0308inud a\u0308a\u0308rmiselt erinevaid la\u0308henemisi monolavastusele, kuid seda rikkamaks ja eripalgelisemaks festival kujuneb."}, {"text_idx": "#000012", "text": "Registreerumine festivalile MONOMAANIA 2023 kestab 10.ma\u0308rtsini 2023."}, {"text_idx": "#000013", "text": "Festivalil osaleda soovijad saavad ta\u0308ita ankeedi, mille link on SIIN."}, {"text_idx": "#000014", "text": "Osalejad tasuvad osalustasu ( \u0301a 10 \u20ac inimese kohta), toitlustuse (LendTeatri vahendusel) \u2013 selle kohta esitab LendTeater vajadusel arve \u2013 ja o\u0308o\u0308bimiskulud (vo\u0303imalus ise valida ja broneerida majutuskoht \u2013 lisatud registreerimislehel)."}, {"text_idx": "#000016", "text": "LendTeater asub Elvas aadressil Pikk 73."}, {"text_idx": "#000017", "text": "Kord kuus saadame va\u0308lja LendTeatri uudiskirja, kus kirjutame ko\u0303ige uuematest ja huvitavamatest u\u0308ritustest."}]